b'\n_START_ARTICLE_\nSilenced\n_START_PARAGRAPH_\nSilenced \xe2\x80\x93 China\xe2\x80\x99s Great Wall of Censorship er en bok skrevet av nordmennene \xc3\x98ystein Alme og Morten V\xc3\xa5gen. Boken ble utgitt p\xc3\xa5 forlaget Amaryllis i mai 2006._NEWLINE_Boken forteller om menneskerettigheter, ytringsfrihet og sensur i Kina og Tibet. Pressefrihetsorganisasjonen Reporters Without Borders sier f\xc3\xb8lgende om boka: \xc2\xabthis book takes the reader on a fascinating and disturbing trip behind China\xe2\x80\x99s Great Wall of Censorship. It also tells the story of Voice of Tibet, the radio station China couldn\xe2\x80\x99t silence.\xc2\xbb_NEWLINE_If\xc3\xb8lge forlagssentralens informasjonstjenester handler boken om media, sensur og menneskerettigheter i Kina og Tibet. Den forteller om hvordan sensurinstansene opererer i Kina, om hvorfor ikke kinesiske myndigheter tolererer kritiske stemmer, og om hvorfor de i stor grad slipper unna internasjonal ford\xc3\xb8mmelse. Boken tar for seg de nye utfordringene sensurregimet i Kina st\xc3\xa5r overfor, ikke minst med tanke p\xc3\xa5 ny teknologi og kommunikasjonsmidler som mobiltelefoni og Internett._NEWLINE_Boken har siden kommet ut p\xc3\xa5 flere spr\xc3\xa5k, blant annet p\xc3\xa5 kinesisk og p\xc3\xa5 polsk .'